|  |  |  |  |
| --- | --- | --- | --- |
| Pregled  Država: Slovenija  Panoga: Proizvodnja  Opis stranke  Podjetje MDM je vodilni slovenski ponudnik polizdelkov in izdelkov iz nerjavnega jekla. V preteklih letih so ob hitri širitvi postali dobavitelj številnih vodilnih slovenskih podjetij.  Stanje  Podjetje je za podporo poslovanju uporabljalo starejše ločene aplikacije, ki niso uspešno nudile podpore celotnemu poslovanju.  Rešitev  Podjetje je vpeljalo poslovno rešitev Microsoft Dynamics NAV, s katero so podprli celotno poslovanje od proizvodnje na različnih lokacijah do maloprodaje na sedežu podjetja.  Prednosti   * Celovita podpora poslovanju * Visoka prilagodljivost * Upravljanje skladišč * Enotno okolje za poslovanje |  |  | Microsoft Dynamics NAV nam je ponudil visoko stopnjo prilagodljivosti, ki smo jo iskali za svojo poslovno rešitev.  Rok Drašler, direktor podjetja MDM |
|  |  | Podjetje MDM je vodilni slovenski ponudnik polizdelkov in izdelkov iz nerjavnega jekla. V preteklih letih so ob hitri širitvi postali dobavitelj številnih vodilnih slovenskih podjetij.  Podjetje je za podporo svojemu poslovanju do leta 2005 uporabljalo aplikacije, ki so bile napisane v programskem jeziku Clipper in so delovale na podatkovni zbirki dBase. Ločene aplikacije niso več zagotavljale podpore poslovanju, saj jih ni bilo mogoče prilagoditi specifičnim zahtevam poslovanja.  V MDM so uvedli rešitev Microsoft Dynamics NAV, ki podpira celotno poslovanje, od proizvodnje in skladiščenja na različnih lokacijah do maloprodaje na sedežu podjetja. Poleg tega so si z novo rešitvijo zagotovili podroben vpogled v poslovanje in nizke stroške lastništva, saj je sistem mogoče upravljati z majhnim številom zaposlenih. |
|  |  |  |  |
|  |  |  |  |
|  |

Stanje

Podjetje MDM je vodilni slovenski ponudnik polizdelkov in izdelkov iz nerjavnega jekla. Od svoje ustanovitve leta 1976 je MDM prerasel v sodobno in hitro rastoče podjetje, saj je v preteklih letih krepko razširil svoje proizvodne in skladiščne zmogljivosti.

Z vizijo zagotavljanja kakovostnih izdelkov so postali dobavitelj številnih najuspešnejših slovenskih podjetij, kot so Krka, Lek, Akrapovič, Litostroj E.I., Nieros Metal, Gostol Gopan in številna druga, uspešni pa so tudi na trgih bivše Jugoslavije.

Podjetje je za podporo poslovanju do leta 2005 uporabljalo aplikacije, ki so bile napisane v programskem jeziku Clipper in so delovale na podatkovni zbirki dBase.

»Rešitev je bila razvita za potrebe širokega nabora uporabnikov,« je povedal Rok Drašler, direktor podjetja. »V podjetju pa se je pokazala potreba po programskem paketu, ki bi ga bilo mogoče bolj dinamično prilagoditi potrebam našega podjetja in specifičnemu poslovanju. Podjetje posluje na več lokacijah v Mariboru, Celju, Ljubljani in na Vrhniki, kar pomeni, da mora informacijski sistem omogočati nemoteno delovanje z več lokacij.«

Istočasno je vzdrževanje več različnih aplikacij pomenilo povečano obremenitev za zaposlene v informacijskem oddelku ter posledično višje stroške delovanja.

Rešitev

V skladu s spreminjajočimi se zahtevami in strmo rastjo števila zaposlenih v letu 2005 je podjetje začelo s prenovo svojega informacijskega sistema. Zaradi uporabe Microsoftove infrastrukture so se odločili za uvedbo rešitve Microsoft Dynamics NAV, ki so jo uvedli v sodelovanju s podjetjem Adacta.

Pred prenovo so uporabljali več različnih aplikacij, ki so pokrivale posamezna področja poslovanja, z uvedbo sistema Dynamics NAV pa so poenotili aplikacijsko infrastrukturo, ki sedaj pokriva vsa področja poslovanja, od skladiščenja in distribucije do proizvodnje, načrtovanja kapacitet, maloprodaje in upravljanja virov.

»Microsoft Dynamics NAV nam je ponudil visoko stopnjo prilagodljivosti, ki smo jo iskali za svojo poslovno rešitev,« je povedal Drašler. »Ena od specifičnih zahtev je bila uvedba popolne sledljivosti materialov, ki jih od nas zahtevajo stranke s področij farmacije in prehrambne industrije. Popolno sledljivost moramo zagotoviti od naročila materiala pri dobavitelju do prevzema pri stranki doma.«

»Pomembna možnost za MDM je tudi upravljanje skladišč in zalog na več lokacijah, saj podjetje svojim strankam nudi izredno širok nabor izdelkov na različnih skladiščnih mestih,« je povedal Iztok Prelovšek, ki že 13 let vodi skladiščenje. »Naša strategija je, da nudimo najširšo paleto izdelkov.«

Podjetje je ravno s tem namenom odprlo tudi maloprodajno enoto, ki omogoča preprost dostop končnim kupcem. S sistemom Microsoft Dynamics NAV so tako povečali svojo prilagodljivost zahtevam trga in strank, saj lahko maloprodaja zahteve posreduje neposredno proizvodnji.

Prednosti

Uvedba poslovno-informacijskega sistema je podjetju omogočila tudi boljši vpogled v poslovanje, saj ima vodstvo na voljo številna poročila, ki jih lahko prilagodijo svojim potrebam. Vodstvo ima tako stalen vpogled neposredno v prodajo, zaloge in proizvodnjo, kar jim omogoča, da svoje odločitve sprejemajo na podlagi pravih podatkov.

»Druge poslovne aplikacije sicer nudijo podoben nabor funkcionalnosti, vendar niso tako prilagodljive in uporabnik nima veliko možnosti, da bi jih optimiziral za svoje specifične procese,« je povedal Dejan Stančevič, informatik v podjetju MDM. "Prilagodljivost sega na različna področja, dober primer pa so poročila, ki jih lahko uporabniki ustvarjajo v skladu s svojimi potrebami in željami brez posredovanja sistemskih administratorjev.«

Z uvedbo rešitve Microsoft Dynamics NAV je podjetje MDM vzpostavilo enotno in integrirano poslovno okolje, v katerem so vodstvu in zaposlenim stalno na voljo informacije, ki jih potrebujejo za svoje delo. Poleg tega so v podjetju izredno poenostavili poslovanje z dobavitelji in strankami, saj zaposleni praktično vse delo opravijo v okolju Dynamics NAV.

»Izpisujemo izredno malo dokumentov, kot so ponudbe in povpraševanja,« je povedal Izidor Marušič, ki že leta vodi nabavo. »Zaposleni lahko ponudbe in povpraševanja pošiljajo neposredno po elektronski pošti iz aplikacije Dynamics NAV, z določenimi dobavitelji pa smo povezani preko portalov za medpodjetniško poslovanje. V prihodnosti nameravamo podoben portal uvesti tudi sami, s čimer bomo olajšali delo strankam in dobaviteljem, obenem pa razbremenili komercialo v podjetju.«

Enotno okolje zagotavlja tudi preprosto vzdrževanje, saj administratorju ni treba vzdrževati palete različnih in pomanjkljivo integriranih aplikacij. Tako lahko administracijo sistema, ki ga uporablja skoraj 50 uporabnikov, opravlja en sam zaposleni. To zmanjšuje operativne stroške sistema, ki je popolnoma centraliziran, in zaposleni z oddaljenih lokacij do njega dostopajo preko terminalskih storitev.

»Imamo velike načrte za prihodnost,« razkriva Drašler. »Pri delu stalno odkrivamo nova področja, ki jih lahko dodatno razvijamo, zaradi česar je še posebej pomembno, da imamo na voljo prilagodljivo platformo.« V podjetju MDM nameravajo uvesti še dodatne funkcionalnosti za področje logistike. Podjetje namreč želi čim večjo količino izdelkov dostaviti neposredno k stranki, s čimer se približajo svojim kupcem in jim ponudijo popolno storitev.

Microsoft Dynamics

|  |  |
| --- | --- |
|  | |
| Programska oprema in storitve   * Izdelki * Microsoft Dynamics NAV |  |

|  |  |
| --- | --- |
| Ta študija primera je informativne narave. MICROSOFT V TEM POVZETKU NE DAJE IZRECNIH ALI POSREDNIH JAMSTEV.  December 2007 |  |

Več informacij

Za več informacij o izdelkih in rešitvah Microsoft Dynamics pokličite Microsoftov Dynamics oddelek na tel. številko 01 584 61 76 ali obiščite spletno stran [www.microsoft.com/slovenija/dynamics/](http://www.microsoft.com/slovenija/dynamics/).

Za več informacij o podjetju MDM d.o.o. obiščite spletno stran [www.mdm.si](http://www.mdm.si).

Microsoft Dynamics NAV malim in srednje velikim podjetjem zagotavlja zmogljivo in stroškovno učinkovito rešitev, prilagojeno potrebam poslovanja. Podpira prilagoditve in dodatke, s katerimi lahko zagotavlja podporo panožnim in specifičnim zahtevam podjetij. Poleg tega zagotavlja podporo rastočim podjetjem, ki potrebujejo več zmogljivosti in funkcionalnosti. Rešitev nudi možnosti za področja upravljanja finance, proizvodnje, poslovnega obveščanja, trženja, prodaje in distribucije.

Za več informacij o Microsoft Dynamics obiščite:

www.microsoft.com/slovenija/dynamics/